રાજકોટ ખાતે પર્દાફાશ થયેલા કૌભાંડમાં ભેજ, માટી અને ગુણવત્તાના નામે મગફળી રીજેક્ટ કરવામાં આવે અને તે રીજેક્ટ થયેલ મગફળીનો જથ્થો સ્વિકારવા ચોક્કસ મળતીયાઓ અધિકારી સાથે વાતચીત કરે અને નિશ્ચીત રકમ નક્કી થાય તુરત જ રીજેક્ટ મગફળીના જથ્થાને મંજૂરી આપીને ટેકાના ભાવે ખરીદવામાં આવે, વચેટિયા અને અધિકારીઓની ગોઠવણ અંગે ભાજપ સરકારના મોટા માથાના આશીર્વાદથી રાજ્યવ્યાપી કૌભાંડ અંગે મુખ્યમંત્રી અને મંત્રી લાભાર્થી ન હોય તો જવાબ આપે તેવી માંગ કરતા કોંગ્રેસ નેતા ડૉ. મનિષ દોશીએ જણાવ્યું હતું કે, એક તરફ ટેકાના ભાવે મગફળી ખરીદી અંગે ખેડૂતોને મોટા ફાયદાની લાખો રૂપિયાના ખર્ચે જાહેરાતો થાય અને બીજીબાજુ અધિકારીઓની ગોઠવણનો ભોગ ખેડૂતો બને તે કેટલે અંશે વ્યાજબી ?